Дивља свиња
Све троје јуре к'о дивља ријека,
одједном- ево- каљуга нека.
Дивља се свиња у њојзи бања,
поспано шкиљи и – јело сања.
- Хр-њи, јунаци, сумњива трка,
негдје се, ваљда боговски крка?!
- Поскочи свиња, уз много граје,
а вук јој на то одговор даје:
-Тражимо разлог, блатњава звијездо,
зашто јеж воли рођено гнијездо!
-Рођено гнијездо! Тако ми сала,
за пола ручка ја бих га дала!
Поћи ћу с вама јер волим шалу,
хоћу да видим јежа- будалу!

Бранко Ћопић